CELEX: 32018D0409(01)
Language: bg
Date: 2018-03-08 00:00:00
Title: Решение на Съвета от 8 март 2018 година относно назначаването на изпълнителния директор на Европол

9.4.2018   
            
            
               BG
            
            
               Официален вестник на Европейския съюз
            
            
               C 122/1
            
         РЕШЕНИЕ НА СЪВЕТА
   от 8 март 2018 година
   относно назначаването на изпълнителния директор на Европол
   (2018/C 122/01)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕС) 2016/794 на Европейския парламент и на Съвета от 11 май 2016 г. относно Агенцията на Европейския съюз за сътрудничество в областта на правоприлагането (Европол) и за замяна и отмяна на решения 2009/371/ПВР, 2009/934/ПВР, 2009/935/ПВР, 2009/936/ПВР и 2009/968/ПВР на Съвета (1), и по-специално член 54 от него,
   като действа в качеството на орган с правомощия да назначава изпълнителния директор и заместник изпълнителните директори на Европол,
   като има предвид, че:
   
               (1)
            
            
               Мандатът на настоящия изпълнителен директор на Европол беше удължен до 1 май 2018 г. в съответствие с член 73, параграф 1 от Регламент (ЕС) 2016/794. Поради това е необходимо да бъде назначен нов изпълнителен директор на Европол.
            
         
               (2)
            
            
               С решението на управителния съвет на Европол от 1 май 2017 г. се въвеждат правилата за подбор, удължаване на мандата и отстраняване от длъжност на изпълнителния директор и на заместник изпълнителните директори на Европол.
            
         
               (3)
            
            
               Работното място се считаше за свободно от 30 юли 2017 г., девет месеца преди края на мандата на настоящия изпълнителен директор на Европол, в съответствие с член 3, параграф 1, буква а) от решението на управителния съвет на Европол от 1 май 2017 г. На 23 май 2017 г. (2) в Официален вестник на Европейския съюз беше публикувана обява за свободно място за поста изпълнителен директор на Европол.
            
         
               (4)
            
            
               В съответствие с член 54, параграф 2 от Регламент (ЕС) 2016/794 списъкът с подходящи кандидати се съставя от комисия за подбор („комисията за подбор“), която е създадена от управителния съвет. На 19 септември 2017 г. комисията за подбор представи надлежно мотивиран доклад.
            
         
               (5)
            
            
               Въз основа на доклада на комисията за подбор и в съответствие с Регламент (ЕС) 2016/794 и решението на управителния съвет от 1 май 2017 г., управителният съвет представи на 3 октомври 2017 г. мотивирано становище относно назначаването на изпълнителния директор на Европол, в което предложи на Съвета списък с трима подходящи за поста кандидати.
            
         
               (6)
            
            
               На 18 декември 2017 г. Съветът избра г-жа Катрин ДЕ БОЛ от Белгия за следващия изпълнителен директор на Европол и уведоми компетентната комисия на Европейския парламент относно избора ѝ за целите на член 54, параграф 2, четвърта алинея от Регламент (ЕС) 2016/794.
            
         
               (7)
            
            
               На 29 януари 2018 г. избраният кандидат се яви пред Комисията по граждански свободи, правосъдие и вътрешни работи („комисията LIBE“) на Европейския парламент, а на 1 март 2018 г. комисията LIBE представи становището си в съответствие с член 54, параграф 2, четвърта алинея от Регламент (ЕС) 2016/794,
            
         ПРИЕ НАСТОЯЩОТО РЕШЕНИЕ:
   Член 1
   Г-жа Катрин ДЕ БОЛ се назначава за изпълнителен директор на Европол, за периода считано от 2 май 2018 г. до 1 май 2022 г., степен AD 15.
   Член 2
   Настоящото решение влиза в сила в деня на публикуването му в Официален вестник на Европейския съюз.
   
   
      Съставено в Брюксел на 8 март 2018 година.
      
         
            За Съвета
         
         
            Председател
         
         В. РАДЕВ
      
   
   
      (1)  ОВ L 135, 24.5.2016 г., стр. 53.
   
      (2)  ОВ C 162 A, 23.5.2017 г., стр. 1.